open-index/open-wikipedia-markdown huggingface dataset:
पेहवा

**पेहवा** (Pehowa) या **पेहोवा** या **पिहोवा** भारत के हरियाणा राज्य के कुरुक्षेत्र ज़िले में स्थित एक नगर है। इसका पुराना नाम **पृथूदक** (Prithudak) था। यह एक हिन्दू तीर्थ है।

## इतिहास
महाभारत में कहा गया है कि
:पुण्यामाहु कुरुक्षेत्र कुरुक्षेत्रात्सरस्वती। सरस्वत्माश्च तीर्थानि तीर्थेभ्यश्च पृथुदकम॥
:कुरुक्षेत्र पवित्र है और सरस्वती कुरुक्षेत्र से भी पवित्र है। सरस्वती तीर्थ अत्यंत पवित्र है, किन्तु पृथूदक इनमें सबसे अधिक पावन व पवित्र है॥

महाभारत, वामन पुराण, स्कन्द पुराण, मार्कण्डेय पुराण आदि अनेक पुराणों एवं धर्मग्रन्थों के अनुसार इस तीर्थ का महत्व इसलिए ज्यादा हो जाता है कि पौराणिक व्याख्यानों के अनुसार इस तीर्थ की रचना प्रजापति ब्रह्मा ने पृथ्वी, जल, वायु व आकाश के साथ सृष्टि के आरम्भ में की थी। 'पृथुदक' शब्द की उत्पत्ति का सम्बन्ध महाराजा पृथु से रहा है। इस जगह पृथु ने अपने पिता की मृत्यु के बाद उनका क्रियाकर्म एवं श्राद्ध किया। अर्थात जहां पृथु ने अपने पिता को उदक यानि जल दिया। पृथु व उदक के जोड़ से यह तीर्थ पृथूदक कहलाया।

वामन पुराण के अनुसार गंगा के तट पर रहने वाले रुषंगु नामक ऋषि ने अपना अन्त समय जानकर मुक्ति की इच्छा से गंगा को छोड़कर पृथुदक में जाने के लिए अपने पुत्रों से आग्रह किया था। क्योंकि उसका कल्याण गंगा द्वार पर संभव नहीं था। पद्मपुराण के अनुसार जो व्यक्ति सरस्वती के उत्तरी तट पर पृथुदक में जप करता हुआ अपने शरीर का त्याग करता है, वह नि:संदेह अमरता को प्राप्त करता है।

पेहवा में गुर्जर-प्रतिहार राजवंश के महान शासक मिहिर भोज का अश्व केंद्र था,यंहा घोडो का व्यापार होता था। उन्हे भोज देव भी कहा गया है। पेहवा से गुर्जर प्रतिहार शासक मिहिर भोज का एक अभिलेख भी प्राप्त हुआ है।

## आवागमन
* **वायु मार्ग** - पिहोवा के सबसे नजदीक चण्डीगढ़ तथा दिल्ली हवाई अड्डा है। चण्डीगढ़, दिल्ली से पर्यटक कार, बस और टैक्सी द्वारा राष्ट्रीय राजमार्ग 152 द्वारा आसानी से पिहोवा तक पहुंच सकते हैं।
* **रेल मार्ग** - रेलमार्ग से पिहोवा पहुंचने के लिए पर्यटकों को पहले कुरूक्षेत्र या अम्बाला आना पड़ता है। 
* **सड़क मार्ग** - दिल्ली से पर्यटक कार, बस और टैक्सी द्वारा राष्ट्रीय राजमार्ग 152 द्वारा कुरुक्षेत्र तक, तदोपरांत पिहोवा तक पहुंच सकते हैं। चण्डीगढ़ से राष्ट्रीय राजमार्ग 65 से सीधा पिहोवा तक पहुंच सकते हैं। पंजाब में पटियाला से भी सड़क मार्ग द्वारा पिहोवा तक आ सकते हैं।

## इन्हें भी देखें
* कुरुक्षेत्र ज़िला
* लाडवा विधानसभा निर्वाचन क्षेत्र, हरियाणा

## सन्दर्भ

श्रेणी:हरियाणा के शहर
श्रेणी:कुरुक्षेत्र ज़िला
श्रेणी:कुरुक्षेत्र ज़िले के नगर
मिन्‍स्‍क

[thumb|230px|मिन्स्क के स्वतंत्रता चौक (Плошча Незалежнасці, प्लात्स नेज़ाले[झ़नास्त्सी) का एक नज़ारा]]

**मिन्स्क** (रूसी: Минск, बेलारूसी: Мінск, अंग्रेज़ी: Minsk) पूर्वी यूरोप के बेलारूस देश की राजधानी और सबसे बड़ा शहर है। यह स्विस्लाच और नियामिहा नदियों के किनारे बसा हुआ है। २००९ की जनगणना में इसकी आबादी १८,३६,८०८ थी। मिन्स्क बेलारूस के मिन्स्क वोब्लास्त (प्रांत) और मिन्स्क रायोन (ज़िले) का प्रशासनिक केंद्र भी है।

## मौसम
मिन्स्क में गर्मियाँ ख़ुशगवार होती हैं और जुलाई का औसत तापमान १७.८ °सेंटीग्रेड तक जाता है। सर्दियों में काफ़ी ठण्ड पड़ती है और कोहरा और बर्फ़ आम हैं। जनवरी का औसत तापमान −६.१ °सेंटीग्रेड तक जाता है और १७ जनवरी १९४० में यह −४० °सेंटीग्रेड तक गिर गया था। एक-तिहाई बारिश और बर्फ़ सर्दियों में और बाक़ी दो-तिहाई गर्मिंयों के मौसम में गिरती है।




## इतिहास
मिन्स्क का ज़िक्र सन् १०६७ से ऐतिहासिक पुस्तकों में मिलता है और उन दिनों यह पोलोत्स्क (По́лацк, Polotsk) नामक राज्य का एक प्रांतीय शहर था। १२४२ में यह महान लिथुयेनियाई ड्यूकियत (Grand Duchy of Lithuania) का हिस्सा बना। १५६९ के बाद यह पोलिश-लिथुयेनियाई परिसंघ (Polish–Lithuanian Commonwealth) के मिन्स्क राज्य की राजधानी बना और फिर १७९३ में इसपर रूसी साम्राज्य का क़ब्ज़ा हो गया। १९१९ से १९९१ तक सोवियत संघ के ज़माने में यह बेलारूसी सोवियत समाजवादी गणतंत्र (Belorussian Soviet Socialist Republic) की राजधानी रहा। १९९१ में सोवियत संघ के टूट जाने पर बेलारूस एक आज़ाद राष्ट्र बना और मिन्स्क उसकी राजधानी बन गया।

## इन्हें भी देखें
* बेलारूस

## सन्दर्भ


श्रेणी:बेलारूस के शहर

श्रेणी:यूरोप में राजधानियाँ
सिलीन स्टेनोफ़ाइला

**सिलीन स्टेनोफ़ाइला** (Silene stenophylla) पुष्पीय पौधों की एक प्रजाति है, जो कैर्योफ़िलैसिए जीववैज्ञानिक कुल की है। इसे प्रायः नैरो-लीफ़्ड कैम्पियन भी कहा जाता है। यह सिलीन जीववैज्ञानिक वंश में एक प्रजाति है।

२०१२ में यह दावा किया गया है कि इसके हिमीकृत नमूनों को, जो ३०,००० वर्ष पुराने थे, पुनर्जीवित कर लेने में सफलता मिली है।

## आवास एवं विवरण
यह सुदूर पूर्वी साइबेरिया के टुंड्रा में उगता है। यह अक्सर ५-२५ सेमी. ऊँचा होता है। इसमें चौड़ी पत्तियाँ होती हैं और इसका बाह्यदलपुंज बड़ा होता है।

## इन्हें भी देखें
* झाऊ, कैरियोफ़िलालीस गण का एक अन्य पौधा

## सन्दर्भ

स्टेनोफ़ाइला
श्रेणी:साइबेरिया के वनस्पति
श्रेणी:पौधे
ब्रह्मशिरा अस्त्र

## ब्रह्मशिर अस्त्र

ब्रह्माजी ने ब्रह्मास्त्र से भी अधिक शक्तिशाली ब्रह्मशिर अस्त्र बनाया था। जैसा कि नाम से पता चलता है, इसमें ब्रह्मास्त्र की तुलना में चार गुना अधिक शक्ति थी। इसके नोंक के स्थान पर ब्रह्मा जी के चारों शीश लगे हुए थे। इसके प्रयोग से ब्रह्मास्त्र को भी विलीन किया जा सकता था। 

### प्राप्ति

केवल महर्षि अग्निवेश, भगवान परशुराम और अर्जुन ही इसके आहवान् करने का ज्ञान रखते थे।

ब्रह्मशिर की प्राप्ति अत्यंत ही कठिन है, और उसको साध पाना उससे भी ज्यादा कठिन। ब्रह्मशिर की प्राप्ति भगवान ब्रह्मा की तपस्या के फलस्वरूप होती है।

### प्रयोग

ब्रह्मशिरा अस्त्र के प्रयोग का केवल एक ही वृत्तांत मिलता है, देवासुर संग्राम में असुर राज जलन्धर द्ववारा देवताओं की सेना पर।
गुआंगदोंग

[thumb|230px|[चीनी जनवादी गणराज्य|चीन में गुआंगदोंग प्रान्त की स्थिति (लाल रंग में)]]
**गुआंगदोंग** (广东/廣東, Guangdong) जनवादी गणराज्य चीन का एक प्रांत है। यह दक्षिणी चीन सागर के तट पर स्थित है। जनवरी २००५ में इसकी जनसँख्या १०,४३,०३,१३२ अनुमामित की गई थी और यह चीन का सब से अधिक आबादी वाला प्रांत है। इसका क्षेत्रफल १,७७,९०० वर्ग किमी है। गुआंगझोऊ शहर (广州, Guangzhou), जिसे पुराने ज़माने में कैंटन (Canton) बुलाया जाता था, इस प्रांत की राजधानी है। प्रसिद्ध औद्योगिक शहर शॅनझॅन (深圳, Shenzhen) भी इसी प्रांत में स्थित है।

ऐतिरासिक रूप से यह प्रान्त पश्चिमी दुनिया की नज़र में बहुत महत्वपूर्ण है। सोलहवीं और सत्रहवीं सदी मे पुर्तगाली लोग चीन में यहीँ पर अपना महत्वपूर्ण उपनिवेश बनाए थे। उन्होंने ही इनका नाम बोलचाल का नाम *कैन्टोन*- Canton रखा था जो *गुआंगदोंग* का सरलीकृत रूप था। यहीं पर बाद में अफ़ीम युद्ध (1840) हुए और ब्रिटिश लोगों ने हांगकॉंग पर १५० सालों तक राज किया। चीन की दो प्रमुख भाषा - उत्तरी बोली और दक्षिणी बोली - में दक्षिणी का नाम इसी शहर पर पड़ा है - केन्टोनीज़ भाषा। उत्तर की प्रमुख भाषा को मंदारिन कहते हैं। और, भारत में प्रसिद्ध *कैन्टोनीज़ चिकन* जैसे व्यंजनों को इसी जगह के नाम पर रखा गया है।

## इन्हें भी देखें
* गुआंगझोऊ
* शेनझेन

## सन्दर्भ


श्रेणी:गुआंगदोंग
श्रेणी:चीन के प्रांत
श्रेणी:चीनी जनवादी गणराज्य के प्रान्त
इंडोचायना

thumb|300px|हिन्द - चीन प्रायद्वीप
thumb|300px|'''हिन्द - चीन प्रायद्वीप''': गहरा हरा: हमेशा सम्मिलित, हल्का हरा: साधारणत: सम्मिलित, लाल: कभी-कभी सम्मिलित।
**हिन्द-चीन [[प्रायद्वीप]]** दक्षिण पूर्व एशिया का एक उप क्षेत्र है। यह इलाक़ा लगभग चीन के दक्षिण-पश्चिम और भारत के पूर्व में पड़ता है। सही मायने में हिन्द - चीन के अंतर्गत भूतपूर्व फ्रा़न्सीसी भारत - चीन के अधिकार क्षेत्र आते हैं, जैसे:-
* कंबोडिया
* लाओस
* वियतनाम
लेकिन वृहत् अर्थ में इसके अंतर्गत कुछ और क्षेत्र/उप क्षेत्र भी आ जाते हैं, जैसे:-
* बर्मा
* थाइलैंड
* मलय प्रायद्वीप और सिंगापुर

श्रेणी:प्रायद्वीप
श्रेणी:दक्षिण पूर्व एशिया
बजरी

right|thumb|छोटे पत्थर जिनको कंकड़ कहा जा सकता है।
right|thumb|छोटे-छोटे कंकड़
बहुत छोटे पत्थर को कंकड़ कहते हैं।
शैलों के छोटे-छोटे टुकड़ों को **बजरी** या 'कंकड़' (Gravel) कहते हैं। यहेक महत्वपूर्ण वाणिज्यिक पदार्थ है जो बहुत से कार्यों में प्रयुक्त होता है। यह सड़कों के उपरी तल पर बिछाने, प्लेटफॉर्म बनाने, कंक्रीट के निर्माण आदि के काम आता है।

## चित्रशाला

File:Wave Retreating from Pebbles.jpg |समुद्र की लहरें कंकड़ों को चिकना करते हुये
File:Pebbles-oliv-e.jpg |कंकड़ 


श्रेणी:इमारत
श्रेणी:कुट्टिम
श्रेणी:तलछट विज्ञान
मृत्युभोज

मौसर - मृत्यु भोज को मौसर कहा जाता है (राजस्थान....)
**मृत्युभोज** का सामान्य अर्थ परीवार में से किसी की भी सदस्य की मृत्यु होने पर प्रतिभोज करना पडता है, इसे ही मृत्युभोज कहते है!मृत्युभोज एक सामाजिक बुराई है जिसे भारत के राजस्थान में रोकने से लिये सरकार ने कठोर कदम उठाए है, अगर कोई परिवार मृत्युभोज करता है तो उस परिवार को जुर्माना भरना पड़ेंगा, वही अगर कोई नागरिक मृत्युभोज में शामिल होता है तो उसे भी अपराधी माना जायेगा। 

मोसर या मोकोन:- एक और मान्यता हैं की मुत्यु के तेरवे दिन लोगो को भोजन कराने से आत्मा को यम लोग जाने वाले रास्तों में आने वाले रुकावट जैसे अपने  द्वारा किए पाप {जीवन में हर किसी से पाप तो होता है चाहे पेरो के नीचे चिटी ही कियू न आए }को शांत कर स्वर्ग लोग के दरवाजे खुलने और आत्मा की शांति के लिए तेरवी यानी मुत्युभोज या मौसर या मोकोन की जाती है। आज कल पढ़े लिखे  लोग  इन सब से पल्ला झाड़ रहे। और कहते है ये सामाजिक बुराई है।  

सामाजिक बुराई वहा है जहा मुत्युभोजके नाम पर पांच पकवान बनाते है  

एक लाइन:- मुत्युभोज आत्मा की शांति के लिए करते है न की आए हुए मेहमानों को खुश करने हेतु।    

श्रेणी:लोक संस्कृति
बिपिन चन्द्र

**बिपिन चन्द्र** (१९२८ – ३० अगस्त २०१४) आधुनिक भारत के इतिहास के इतिहासकार थे। प्रोफेसर बिपिन चन्द्र भारत के स्वतंत्रता संघर्ष और आधुनिक इतिहास लेखन परंपरा में मार्क्सवादी चिंतन धारा के इतिहासकार थे। 

## जीवन-परिचय
बिपिन चन्द्र का जन्म १९२८ को कांगड़ा, हिमाचल प्रदेश में हुआ था।

बिपिन चन्द्र जवाहरलाल नेहरु विश्वविद्यालय में 'सामाजिक विज्ञान संस्थान' के 'ऐतिहासिक अध्ययन केंद्र' में प्रोफेसर तथा बाद में प्रोफेसर एमेरिटस रहे। उसके बाद उन्होंने नेशनल बुक ट्रस्ट के अध्यक्ष का कार्यभार भी सँभाला। 

लंबी बीमारी के चलते ३० अगस्त २०१४ को गुड़गाँव में अपने आवास पर ही उनका निधन हो गया।

## प्रमुख प्रकाशित पुस्तकें
# **भारत में आर्थिक राष्ट्रवाद का उद्भव और विकास** (अनामिका पब्लिशर्स एंड डिस्ट्रीब्यूटर्स प्रा॰ लि॰, नयी दिल्ली)
# **आधुनिक भारत में उपनिवेशवाद और राष्ट्रवाद** (अनामिका पब्लिशर्स एंड डिस्ट्रीब्यूटर्स प्रा॰ लि॰, नयी दिल्ली)
# **आधुनिक भारत में सांप्रदायिकता** (हिंदी माध्यम कार्यान्वय निदेशालय, दिल्ली विश्वविद्यालय)
# **आधुनिक भारत का इतिहास** ओरियंट ब्लैकस्वॉन प्राइवेट लिमिटेड हैदराबाद (एनसीईआरटी से प्रकाशित * 'आधुनिक भारत* ' का अनुक्रमणिकायुक्त नवीन संशोधित संस्करण)
# **भारत का स्वतंत्रता संघर्ष** (मृदुला मुखर्जी, आदित्य मुखर्जी, क॰न॰ पनिकर एवं सुचेता महाजन के साथ लिखित; हिंदी माध्यम कार्यान्वय निदेशालय, दिल्ली विश्वविद्यालय)
# **आजादी के बाद का भारत** (मृदुला मुखर्जी एवं आदित्य मुखर्जी के साथ लिखित; हिंदी माध्यम कार्यान्वयन निदेशालय, दिल्ली)

## इन्हें भी देखें
* मार्क्सवादी इतिहास लेखन

## सन्दर्भ

## बाहरी कड़ियाँ
* Jawaharlal Nehru University, नई दिल्ली
* National Book Trust, नई दिल्ली
* https://web.archive.org/web/20100811051059/http://www.hinduonnet.com/fline/fl1815/18150930.htm
* https://web.archive.org/web/20080504042106/http://www.hinduonnet.com/fline/fl1809/18090880.htm
* "Delhi Historians Group's Publication "''Communalization of Education: The History Textbooks Controversy''", A report in 2002, नई दिल्ली: Jawaharlal Nehru University, भारत
*बिपिन चंद्रा भारत का इतिहास - PDF

श्रेणी:भारतीय इतिहासकार
श्रेणी:1921 में जन्मे लोग
श्रेणी:२०१४ में निधन
श्रेणी:इतिहास
रोमिला थापर

**रोमिला थापर** विख्यात भारतीय इतिहासकार हैं, तथा इनके अध्ययन का मुख्य विषय "प्राचीन भारतीय इतिहास" रहा है। 

## परिचय
रोमिला थापर का जन्म ३० नवम्बर १९३१ को लखनऊ में एक संपन्न पंजाबी परिवार में हुआ था। पंजाब विश्वविद्यालय से स्नातक करने के बाद, इन्होनें लंदन विश्वविद्यालय के स्कूल ऑफ़ ओरिएण्टल एंड अफ्रीकन स्टडीज से ए. एल. बाशम के मार्गदर्शन में १९५८ में पीएचडी की उपाधि अर्जित की। इन्होंने अध्यापन की शुरुआत पंजाब विश्वविद्यालय से की 1963 में दिल्ली विश्वविद्यालय के इतिहास विभाग में रीडर के रूप में नियुक्त हुई तथा 1970 में जवाहरलाल नेहरु विश्वविद्यालय में प्राचीन भारतीय इतिहास की विशेषज्ञ प्रोफेसर बनीं तथा 1993 में सेवानिवृत्ति के बाद से वहीं प्रोफेसर एमेरिट्स के पद पर भी उन्होंने कार्य किया।

## लेखन कार्य
रोमिला थापर का लेखन कार्य मुख्यतः प्राचीन भारत के इतिहास पर केन्द्रित रहा है। उन्होंने भारत के प्राचीन इतिहास को एक नयी दृष्टि से देखा है और प्राच्यवादी निरंकुशता, आर्य प्रजाति और अशोक की अहिंसा संबंधी स्थापित मान्यताओं का खंडन करते हुए अनुसंधान का दायरा विकसित किया है। विशेषतः सम्राट अशोक के काल पर उन्होंने विस्तार से विचार किया है। उनके कार्य सामाजिक इतिहास के क्षेत्र में अग्रगण्य रहे हैं। आगे चलकर उन्होंने संस्कृति, समाज एवं इतिहास के बीच कड़ियों का पता लगाया। उन्होंने इसका भी अन्वेषण किया कि इतिहास कैसे बनते और प्रस्तुत किये जाते हैं। अपने लेखन से उन्होंने सचेत किया है कि राजनीतिक लाभ के लिए इतिहास की गलत व्याख्या न की जाय। उन्होंने राजनीति में धर्मनिरपेक्षता की आवश्यकता पर बल दिया है।

## मानद उपाधियाँ एवं सम्मान
रोमिला थापर कॉर्नेल विश्वविद्यालय, पेन्सिलवेनिया विश्वविद्यालय और पेरिस में कॉलेज डी फ्रांस में विजिटिंग प्रोफेसर रही हैं। 
वे 1983 में भारतीय इतिहास कांग्रेस की जनरल प्रेसिडेंट और 1999 में ब्रिटिश अकादमी की कोर्रेस्पोंडिंग फेलो चुनी गयीं।

रोमिला थापर को अनेक पुरस्कार एवं सम्मान मिल चुके हैं। उन्हें सन् 1993 में परेदेनिया विश्वविद्यालय (श्रीलंका) से, सन् 1993 में शिकागो विश्वविद्यालय से, सन् 2001 में इंस्टिट्यूट नेशनल डेस लैंग्स एट सिविलाइजेशंस ओरिएंटल (पेरिस) से और सन् 2002 में ऑक्सफोर्ड विश्वविद्यालय से मानद उपाधियाँ प्रदान की गयीं। सन् 1997 में उन्हें फुकोका सांस्कृतिक पुरस्कार दिया गया था।

## प्रमुख प्रकाशित पुस्तकें
# **अशोक और मौर्य साम्राज्य का पतन**-1963 (ग्रंथ शिल्पी (इंडिया) प्राइवेट लिमिटेड, लक्ष्मी नगर, दिल्ली)
# **प्राचीन भारत**-1966 (राजकमल प्रकाशन, नयी दिल्ली)
# **प्राचीन भारत का सामाजिक इतिहास**-1978 (ग्रंथ शिल्पी, दिल्ली)
# **वंश से राज्य तक**-1983 (ग्रंथ शिल्पी, दिल्ली)
# **आदिकालीन भारत की व्याख्या**-1992 (ग्रंथ शिल्पी, दिल्ली)
# **मौर्य साम्राज्य का पुनरावलोकन** (ग्रंथ शिल्पी, दिल्ली)
# **सोमनाथ : इतिहास एक : स्वर अनेक** (ग्रंथ शिल्पी, दिल्ली)
# **पूर्वकालीन भारत** ('प्राचीन भारत' का संशोधित एवं विस्तृत परिवर्धित संस्करण, हिंदी माध्यम कार्यान्वय निदेशालय, दिल्ली विश्वविद्यालय)

## इन्हें भी देखें
* मार्क्सवादी इतिहास लेखन
* भारतीय इतिहासकार
* रामशरण शर्मा
* बिपिन चन्द्र

## सन्दर्भ

## बाहरी कड़ियाँ

श्रेणी:1931 में जन्मे लोग
श्रेणी:जीवित लोग
श्रेणी:भारतीय इतिहासकार
श्रेणी: भारतीय महिला साहित्यकार
टोबा टेक सिंह (कहानी)

**टोबा टेक सिंह** (उर्दू: ) सादत हसन मंटो द्वारा लिखी गई और १९५५ में प्रकाशित हुई एक प्रसिद्ध लघु कथा है। यह भारत के विभाजन के समय लाहौर के एक पागलख़ाने के पागलों पर आधारित है और समीक्षकों ने इस कथा को पिछले ५० सालों से सराहते हुए भारत-पाकिस्तान सम्बन्धों पर एक "शक्तिशाली तंज़" बताया है।

## कहानी का सार
१९४७ में विभाजन के समय भारत और पाकिस्तान की सरकारों ने एक दुसरे के हिन्दू-सिख और मुस्लिम पागलों की अदला-बदली करने पर समझौता किया। लाहौर के पागलख़ाने में बिशन सिंह नाम का एक सिख पागल था जो टोबा टेक सिंह नामक शहर का निवासी था। उसे पुलिस के दस्ते के साथ भारत रवाना कर दिया गया, लेकिन जब उसे पता चला कि टोबा टेक सिंह भारत में न जाकर बंटवारे में पाकिस्तान की तरफ़ पड़ गया है तो उसने जाने से इनकार कर दिया। कहानी के अंत में बिशन सिंह दोनों देशों के बीच की सरहद में कंटीली तारों के बीच लेटा, मरा या मरता हुआ दर्शाया गया। कथा का आख़री जुमला है:
:*इधर ख़ारदार (कंटीली) तारों के पीछे हिन्दोस्तान था। उधर वैसे ही तारों के पीछे पाकिस्तान। दरम्यान में ज़मीन के उस टुकड़े पर जिस का कोई नाम नहीं था, टोबा टेक सिंह पड़ा था।*https://web.archive.org/web/20141010232447/http://www.bbc.co.uk/hindi/entertainment/story/2005/05/050510_manto_tobateksingh.shtml

## बिशन सिंह की बड़बड़ाहटें
कहानी में जब भी मुख्य पात्र बिशन सिंह उत्तेजित या ग़ुस्सा होता है तो पंजाबी, हिन्दी-उर्दू और अंग्रेज़ी को मिलाजुलाकर बड़बड़ाने या चिल्लाने लगता है। उसकी बातें वैसे तो बेमतलब होती हैं लेकिन उनमें भारत और पाकिस्तान दोनों के लिए दबी हुई सी गालियाँ भी दिखती हैं। उदाहरण के लिए:
:*ऊपर दी गुड़-गुड़ दी एनेक्सी दी बेध्याना दी मूंग दी दाल ऑफ़ दी पाकिस्तान एंड हिन्दुस्तान ऑफ़ दी दुर्र फिट्टे मूंह*

## प्रतिक्रियाएँ
विभाजन की ६०वीं सालगिरह पर पाकिस्तानी नाटक-मंडली अजोका ने इस कथा पर आधारित नाटक भारत में रचाया। इसपर समाचारों में हुई एक टिप्पणी के अनुसार यह 'दोनों देशों के बीच के मामलों पर एक तबसरा है, जिसमें कमेटियों, उपकमेटियों और मंत्रीय-स्तर के वार्तालापों को ही सभी मसलों का हल बताया जाता है'।

## इन्हें भी देखें
* सादत हसन मंटो
* भारत का विभाजन

## बाहरी कड़ियाँ
* टोबा टेकसिंह (हिन्दी समय पर)
* सआदत हसन मंटो की कहानी- 'टोबा टेक सिंह' (अभिव्यक्ति)
* यु-ट्यूब पर ज़िया मोहियुद्दीन द्वारा पढ़ी गई हिन्दी-उर्दू में 'टोबा टेक सिंह' (भाग १)
* यु-ट्यूब पर ज़िया मोहियुद्दीन द्वारा पढ़ी गई हिन्दी-उर्दू में 'टोबा टेक सिंह' (भाग २)

## सन्दर्भ

श्रेणी:उर्दू साहित्य
श्रेणी:पाकिस्तानी साहित्य
श्रेणी:भारत के विभाजन पर आधारित साहित्य
श्रेणी:कहानी
भारतीय इतिहासकार

भारतीय प्रमुख इतिहासकारों की सूची:
* गौरीशंकर हीराचंद ओझा
* हर्ष kpn
* विश्वनाथ काशिनाथ राजवाडे
* यदुनाथ सरकार
* रमेशचन्द्र मजुमदार‎
* रामशरण शर्मा
* बिपिन चन्द्र
* रोमिला थापर
* दामोदर धर्मानंद कोसंबी
* राधा कुमुद मुखर्जी
* सुमित सरकार
* इरफान हबीब
* सव्यसाची भट्टाचार्य

## शोध संस्थाएँ
इतिहास पर शोध करने वाली कुछ भारतीय संस्थाएँ हैं-
* अखिल भारतीय इतिहास-संकलन योजना
* इतिहास संकलन मण्डल, पुणे (विश्वनाथ काशिनाथ राजवाडे द्वारा स्थापित)
* भारतीय इतिहास पुनरावलोकन संस्थान
* भारतीय इतिहास परिषद (जयचन्द विद्यालंकार द्वारा स्थापित)
* भारतीय इतिहास कांग्रेस
* भारतीय इतिहास अनुसंधान परिषद

## इन्हें&nbsp;भी&nbsp;देखें
* विश्वनाथ काशिनाथ राजवाडे
* सत्यकेतु विद्यालंकार
* जयचन्द्र विद्यालंकार
* धरमपाल
* रोमिला थापर
* रामकृष्ण शर्मा
* सुमित सरकार
* बिपिन चन्द्र
* इतिहास लेखन

श्रेणी:भारतीय इतिहासकार
कॅप्लर-१० तारा

**कॅप्लर-१०**, जिसे **कॅप्लर-१०ए** (Kepler-10a) और केओआई-७२ (KOI-72) के नाम से भी जाना जाता है, पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा बड़ा, द्रव्यमान (मास) में ज़रा छोटा और और तापमान में उस से ठंडा है। २०११ में इस तारे के इर्द-गिर्द हमारे सौर मंडल से बहार मिला सब से पहला पत्थरीला ग्रह परिक्रमा करता पाया गया था।

## पृथ्वी जैसा ग्रह मिला
कॅप्लर-१० तारे के इर्द-गिर्द दो ग़ैर-सौरीय ग्रह परिक्रमा करते हुए पाए गए हैं, जिनमें से कम-से-कम एक पृथ्वी जैसा पत्थरीला ग्रह है। यह दोनों ग्रह इस प्रकार हैं:
* **[[कॅप्लर-१०बी]]** (Kepler-10b) - पृथ्वी जैसा पथरीला यह ग्रह हर ०.८ दिनों में अपने तारे की एक परिक्रमा पूरी कर लेता है। इसका घनत्व लोहे से मिलता जुलता है। इसके मिलने की घोषणा १० जनवरी २०११ को हुई थी।
* **कॅप्लर-१०सी** (Kepler-10c) - यह ग्रह हर ४२.३ दिनों में अपने तारे की एक परिक्रमा पूरी कर लेता है। इसके मिलने की घोषणा २३ मई २०११ को हुई थी।

## तारे के विवरण
कॅप्लर-१० एक G श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का ०.८९५ गुना और इसका व्यास (डायामीटर) हमारे सूरज के व्यास का १.०५६ गुना है। इसकी आयु ११.९ अरब वर्ष अनुमानित की गई है - तुलना के लिए हमारे सूरज की आयु केवल ४.६ अरब वर्ष है। इसका सतही तापमान ५,६२७ कैल्विन है, जबकि हमारे सूरज का तापमान ५,७७८ कैल्विन है।

## इन्हें भी देखें
* कॅप्लर-१०बी
* ग़ैर-सौरीय ग्रह
* महापृथ्वी

## सन्दर्भ

श्रेणी:जी-प्रकार मुख्य अनुक्रम तारे
श्रेणी:शिशुमार तारामंडल
श्रेणी:दो पुष्टीकृत ग्रहों वाले ग्रहीय मंडल‎
कॅप्लर-१०बी

thumb|230px|कॅप्लर-१०बी ग्रह का एक काल्पनिक चित्रण
[thumb|230px|कॅप्लर-१० का ग्रहीय मंडल, जिसमें कॅप्लर-१०सी एक [गैस दानव ग्रह के रूप में और कॅप्लर-१०बी कॅप्लर-१० तारे के आगे एक छोटे से बिंदु के रूप में दर्शाया गया है]]
**कॅप्लर-१०बी** (Kepler-10b) पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित कॅप्लर-१० तारे की परिक्रमा करता हुआ एक ग़ैर-सौरीय ग्रह है। यह १० जनवरी २०११ को मिला था और हमारे सौर मंडल से बहार मिला सब से पहला पत्थरीला ग्रह था (अन्य ग्रह गैस दानव श्रेणी के थे)। वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया था।

अंदाज़ा लगाया जाता है कि यह पृथ्वी का १.४ गुना व्यास (डायामीटर) रखता है और इसका द्रव्यमान (मास) पृत्वी के ३.३ से ५.७ गुने के बीच में है। यह अपने तारे का हर ०.८ दिनों में चक्कर काट लेता है और अपने तारे के बहुत पास होने के कारण उसके वासयोग्य क्षेत्र में नहीं पड़ता (यानि यहाँ जीवन की सम्भावना बहुत कम है)। इसका घनत्व पृथ्वी से बहुत ज्यादा है और लोहे के घनत्व से मिलता-जुलता है। यह एक महापृथ्वी श्रेणी का ग्रह है।

## इन्हें भी देखें
* कॅप्लर-१० तारा
* महापृथ्वी
* ग़ैर-सौरीय ग्रह
* वासयोग्य क्षेत्र

## सन्दर्भ


श्रेणी:बहिर्ग्रह
श्रेणी:शिशुमार तारामंडल
श्रेणी:महापृथ्वियाँ
श्रेणी:स्थलीय ग्रह
स्पित्ज़र अंतरिक्ष दूरदर्शी

**स्पिट्ज़र अंतरिक्ष दूरदर्शी** (Spitzer Space Telescope), एक खगोलीय दूरदर्शी है जो अंतरिक्ष में कृत्रिम उपग्रह के रूप में स्थित है। यह ब्रह्माण्ड की विभिन्न वस्तुओं की अवरक्त (इन्फ़्रारॅड) प्रकाश में जाँच करता है। इसे सन् २००३ में रॉकेट के ज़रिये अमेरिकी अंतरिक्ष अनुसन्धान संस्था नासा ने अंतरिक्ष में पहुँचाकर पृथ्वी के इर्द-गिर्द कक्षा (ऑरबिट) में डाला था। इसे चलते रहने के लिए अति-ठंडी द्रव्य हीलियम की आवश्यकता थी जो १५ मई २००९ को ख़त्म हो गया। उसके बाद से इस यान पर मौजूद अधिकतर यंत्रों ने काम करना बंद कर दिया लेकिन इसका कैमरा कुछ हद तक अभी भी खगोलीय वस्तुओं की तस्वीरें उतारने में सक्षम है।

## इन्हें भी देखें
* अवरक्त
* हबल अंतरिक्ष दूरदर्शी
* नासा

## बाहरी कड़ियाँ
*स्पिट्ज़र टेलिस्कोप की महान उपलब्धियां

## सन्दर्भ


श्रेणी:दूरदर्शी
श्रेणी:अमेरिका के अंतरिक्ष यान
एशिया की अर्थव्यवस्था

**एशिया की अर्थव्यवस्था** यूरोप के बाद विश्व की, क्रय शक्ति के आधार पर, दूसरी सबसे बड़ी अर्थव्यवस्था है। एशिया की अर्थव्यवस्था के अन्तर्गत लगभग ४ अरब लोग आते हैं, जो विश्व जनसंख्या का ६०% है। ये ४ अरब लोग एशिया के ४६ विभिन्न देशों में निवास करते है। छः अन्य देशों के कुछ भूभाग भी आंशिक रूप से एशिया में पड़ते हैं, लेकिन ये देश आर्थिक और राजनैतिक कारणों से अन्य क्षेत्रों में गिने जाते हैं। एशिया वर्तमान में विश्व का सबसे ते़ज़ी उन्नति करता हुआ क्षेत्र है और चीजग इस समय एशिया की सबसे बड़ी और विश्व की दूसरी सबसे बड़ी अर्थव्यवस्था है जो कई पूर्वानुमानों के अनुसार अगले कुछ वर्षों में विश्व की भी सबसे बड़ी अर्थव्यवस्था होगी।

विश्व के अन्य क्षेत्रों के समान ही, एशिया में भी सम्पत्ति का वितरण बहुत असमान है। इसके कई कारण हैं जैसे एशिया का आकार, जिसके कारण यहाँ बहुत अधिक सांस्कृतिक, पर्यावरणीय, एतिहासिक सम्बन्धों और शासन प्रणालियों में विविधता पाई जाती है। संज्ञात्मक और क्रय शक्ति दोनों ही आधार पर एशिया की सबसे बड़ी अर्थव्यवस्थाएँ इस प्रकार हैं: चीनी जनवादी गणराज्य, जापान, भारत, दक्षिण कोरिया और इण्डोनेशिया।

सम्पत्ति को यदि प्रति व्यक्ति के आधार पर आँका जाए तो यह अधिकांशतः पूर्वी एशिया के राज्यक्षेत्रों में केन्द्रित है जैसे हाँगकाँग, जापान, सिंगापुर और ताइवान। इसके अतिरिक्त तेल-समृद्ध खाड़ी के देशों में जैसे ईरान, सउदी अरब, कतर, संयुक्त अरब अमीरात में भी सम्पत्ति की उपलब्धता है। एशिया में वर्तमान में, जापान, दक्षिण कोरिया, ताइवान, हाँगकाँग और सिंगापुर को छोड़कर बहुत तेज़ी से वृद्धि और औद्योगिकरण हो रहा है जिसकी अगुआई चीन और बहुत हद तक भारत भी कर रहा है। पूर्वी एशिया और दक्षिणपूर्वी एशिया के देशों में वृद्धि विनिर्माण और व्यापार के द्वारा हो रही है और मध्यपूर्व के देशों में यह वृद्धि अधिकतर तेल के उत्पादन और निर्यात पर निर्भर है। पिछ्ले कई वर्षों में, तीव्र आर्थिक विकास और शेष विश्व के साथ विशाल व्यापार अधिशेष होने के कारण, एशिया के देशों में ४ खरब $ से अधिक का विदेशी मुद्रा भण्डार एकत्रित कर लिया है जो विश्व का आधे से भी अधिक है।

## जीडीपी के आधार पर एशिया के देश
निम्नलिखित सूची एशिया के देशों की है जिसमें २०१० के सकल घरेलू उत्पाद के आँकड़े दिए गए हैं। जीडीपी, बाज़ार दर या सरकारी आधिकारिक विनिमय दर (संज्ञात्मक) और क्रय शक्ति दोनों २०१० के आधार पर है।

**[[अन्तर्राष्ट्रीय मुद्रा कोष]] की २०१० संज्ञात्मक और क्रय शक्ति के आधार पर सूची।**

## एशिया के प्रमुख वितीय-केन्द्र
चित्र:Imperial Palace Pano Some CROPPED टोक्यो, जापान]]
चित्र:Hong Kong Skyline Panorama - Dec हाँगकाँग, चीन]]
[thumb|center|600px|[बैंकाक, थाईलैण्ड]]
चित्र:Downtown KL क्वालालम्पुर, मलेशिया]]
[चित्र:Singapore Skyline डाउनटाउन, [सिंगापुर]]                            मुंबई भारत

## इन्हें भी देखें
* एशिया
* एशिया का इतिहास
* एशिया का भूगोल
* १९९७ एशियाई आर्थिक संकट

## सन्दर्भ

श्रेणी:एशिया की अर्थव्यवस्था
श्रेणी:क्षेत्रवार अर्थव्यवस्थाएँ
हेफ़ेई

[thumb|230px|हेफ़ेई [अनहुइ प्रान्त की राजधानी है]]
**हेफ़ेई** (合肥, Hefei) पूर्वी चीन के अनहुइ प्रांत की राजधानी और सबसे बड़ा शहर है। यह एक उपप्रांत (प्रीफ़ेक्चर, दिजी) का दर्जा रखने वाला एक नगर है। यह अनहुइ प्रांत के केन्द्रीय भाग में स्थित है। सन् २०१० की जनगणना में इसकी आबादी ५७,०२,४६६ अनुमानित की गई थी जिसमें से ३३,५२,०७६ इसके शहरी क्षेत्र में रह रहे थे।

## मौसम
हेफ़ेई में गर्मियों में मौसम गरम होता है। जुलाई में औसत तापमान २८.१ °सेंटीग्रेड होता है, जबकि कभी-कभी यह ३७ °सेंटीग्रेड या उस से भी ज्यादा पहुँच सकता है। गर्मियों में बारिशें भी हैं। सर्दियों में तापमान शून्य से नीचे गिर जाता है और कभी-कभी ज़रा-बहुत बर्फ़ गिरती है। जनवरी का औसत तापमान २.६ °सेंटीग्रेड रहता है। मई और जून के महीनों में आसपास के देहाती इलाक़ों में किसान अपने खेतों में अगली फ़सल की तैयारी करने के लिए आग लगा देते हैं जिससे पूरे शहर पर अक्सर एक मीठी-गंध वाला धुआँ छा जाता है।

## हेफ़ेई के कुछ नज़ारे

## इन्हें भी देखें
* अनहुइ

## सन्दर्भ


श्रेणी:अनहुइ
श्रेणी:चीन के शहर
श्रेणी:चीनी जनवादी गणराज्य के नगर
मीन दोंग भाषा

[thumb|230px|पूर्वी मीन भाषा का केंद्र [फ़ूज्यान प्रांत कि राजधानी फ़ूझोउ है]]
**मीन दोंग** या **पूर्वी मीन** (闽东, Min Dong) चीन के फ़ूज्यान प्रांत के पूर्वी हिस्से में बोली जाने वाली एक भाषा है। इसे उस प्रांत की राजधानी, फ़ूझोउ और निन्गदे शहरों के इलाक़ों में बोला जाता है। १९८४ में इसे अनुमानित ९१ लाख लोग बोलते थे। फ़ूझोउ शहर में बोली जाने वाली मीन दोंग उपभाषा इसकी मानक बोली मानी जाती है। यह मीन भाषा-परिवार की सदस्य है, जो स्वयं चीनी भाषा-परिवार की एक शाखा है।

## इन्हें भी देखें
* मीन भाषाएँ
* चीनी-तिब्बती भाषाएँ
* फ़ूज्यान

## सन्दर्भ


श्रेणी:चीन की भाषाएँ
श्रेणी:चीनी-तिब्बती भाषा-परिवार
श्रेणी:फ़ूज्यान
प्लेयर्स

***प्लेयर्स*** 2012 में बनी हिन्दी भाषा की फ़िल्म है और यह अंग्रेज़ी फ़िल्म *[[द इटालियन जॉब]]* का भारतीय पुनर्निर्माण है।

## पात्र
* अभिषेक बच्चन - चार्ली मैस्केरेन्हस
* नील नितिन मुकेश - स्पाइडर
* बिपाशा बसु - रीया
* सोनम कपूर - नैना ब्रिगान्ज़ा
* ओमी वैद्य - सन्नी मेहरा
* सिकंदर खेर - बिलाल बशीर
* विनोद खन्ना - विक्टर ब्रिगान्ज़ा
* बॉबी द्योल - रॉनी
* जॉनी लीवर - मुंगल चोपड़ा/भुद चोपड़ा
* श्वेता भरद्वाज - शायला
* अफताब शिवदासनी - राज (अतिथि भूमिका)

## संगीत

## सन्दर्भ

## बाहरी कड़ियाँ

श्रेणी:भारतीय फ़िल्में

श्रेणी:2012 में बनी हिन्दी फ़िल्म
सैकन्ड जनरेशन (2003 फ़िल्म)

**सैकन्ड जनरेशन** 2003 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* राधिका अग्रवाल
* ललिता अहमद
* शिव ग्रेवाल
* अनुपम खेर - ख़ान
* ओम पुरी - शर्मा
* रोशन सेठ - मोहन
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:2003 में बनी हिन्दी फ़िल्म
रोशन सेठ

**रोशन सेठ** हिन्दी फ़िल्मों के एक अभिनेता हैं। 
## प्रमुख फिल्में

## सन्दर्भ

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
इंडियाना जोन्स एंड द टेंपल ऑफ़ डूम

***इंडियाना जोन्स एंड द टेंपल ऑफ डूम*** () 1984 में बनी अमरीकी रोमांचकारी फ़िल्म है जिसका निर्देशन स्टीवन स्पीलबर्ग द्वारा किया गया है। यह ''इंडियाना जोन्स'' फ़िल्म श्रंखला की दूसरी फ़िल्म है।

## मुख्य कलाकार
* हैरिसन फोर्ड - इंडियाना जोन्स।
* केट कैपशॉ - विल्हेल्मिना "विली" स्कॉट।
* जोनाथन के क्वान - शोर्ट राउंड।
* अमरीश पुरी - मोला राम।
* रोशन सेठ - छत्तर लाल।
* फ़िलिप स्टोन - कैप्टन फ़िलिप ब्लम्बर्ट।
* राज सिंह - ज़ालिम सिंह।
* डी. आर. नानायक्कारा - शमन।
* रॉय चियो - लाओ चे।
* डेविड यिप - वू हाँ।

## बाहरी कड़ियाँ
* 

श्रेणी:अंग्रेज़ी फ़िल्में
क्रोध (2000 फ़िल्म)

**क्रोध** 2000 में बनी हिन्दी भाषा की फिल्म है।

## संक्षेप
## चरित्र
## मुख्य कलाकार
* सुनील शेट्टी - करन
* कादर ख़ान - बलवंत
* रम्भा - पूजा वर्मा
* अपूर्व अग्निहोत्री - राज वर्मा
* मोहन जोशी - वकील वर्मा
* अंजना मुमताज़ - श्रीमती वर्मा
* हरीश पटेल
* जॉनी लीवर - प्रेम
* रमी रेड्डी
* हिमानी शिवपुरी - सीता
* ब्रिजेश तिवारी - प्रोफेसर
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:2000 में बनी हिन्दी फ़िल्म
फ्रैंज काफ्का

अंगूठाकार|Franz Kafka
**फ्रैंज काफ्का** (, ३ जुलाई १८८३ - ३ जून १९२४) बीसवीं सदी के एक सांस्कृतिक रूप से प्रभावशाली, लघु कहानियां और उपन्यास के जर्मन लेखक थे। उनकी रचनाऍं आधुनिक समाज के व्यग्र अलगाव को चित्रित करतीं हैं। समकालीन आलोचकों और शिक्षाविदों, व्लादिमिर नबोकोव सहित, का मानना है कि काफ्का 20 वीं सदी के सर्वश्रेष्ठ लेखकों में से एक है। "Kafkaesque" (काफ्काएस्क) अंग्रेजी भाषा का हिस्सा बन गया है जिसका उपयोग 'बहकानेवाला','खतरनाक जटिलता' आदि के संदर्भ में किया जाता है।
नई यॉर्कर के लिए एक लेख में, जॉन अपडाइक ने समझाया: "जब काफ्का का जन्म हुआ तब उस सदी मे आधुनिकता के विचारों का पनपना आरम्भ हुआ - जैसे कि सदियों के बीच में एक नइ आत्म-चेतना, नएपन की चेतना का जन्म हुआ हो।

अपनी मृत्यु के इतने साल बाद भी, काफ्का आधुनिक विचारधारा के एक पहलू के प्रतीक है - चिंता और शर्म की उस अनुभूति के जिसे स्थित नहीं किया जा सकता है इसलिए शांत नहीं किया जा सकता है; चीजों के भीतर एक अनंत कठिनाई की भावना के, जो हर कदम बाधा दालती है; उपयोगिता से परे तीव्र संवेदनशीलता के, जैसे कि सामाजिक उपयोग और धार्मिक विश्वास की अपनी पुरानी त्वचा के छिन जाने पर उस शरीर के समान जिसे हर स्पर्श से पीड़ा हो। काफ्का के इस अजीब और उच्च मूल मामले को देखें तो उनका यह भयानक गुण विशाल कोमलता, विचित्र व अच्छा हास्य, कुछ गंभीर और आश्वस्त औपचारिकता से भरपूर था। यह संयोजन उन्हे एक कलाकार बनाता है, पर उन्होने अपनी कला की कीमत के रूप में अधिक से अधिक भीतर प्रतिरोध और अधिक गंभीर संशय के खिलाफ संघर्ष किया है।

काफ्का की बहु-प्रचलित रचनाओं में से कुछ हैं - *([[:en::The Metamorphosis|कायापलट]]), [[:en::The Trial|जांच]], [[:en::A Hunger Artist|एक भूख-कलाकार]], ([[:en::The Castle(novel)|महल]])* आदि।

## जीवन परिचय
काफ्का का जन्म प्राग, बोहेमिया में, एक मध्यम वर्ग के, जर्मन भाषी यहूदी परिवार में हुआ। काफ्का के पिता, हरमन्न काफ्का यहूदी बस्ती में एक सूखी माल की दुकान चलाते थे और काफ्का की मां, जूली उनका (हरमन्न) हाथ बटाती थी। उनके पिता को विशाल, स्वार्थी, दबंग व्यापारी कहा जाता था। काफ्का खुद कहा था कि उनके पिता "शक्ति, स्वास्थ्य, भूख, आवाज की ऊंचाई, वाग्मिता, आत्म - संतुष्टि, सांसारिक प्रभुत्व, धीरज, मन की उपस्थिति और मानव प्रकृति के ज्ञान में एक सच्चे काफ्का थे"। उनकी माता, जूली (१९५६-१९३४) चेक गणराज्य के एक छोटे शहर पोदब्राडी के एक धनि खुद्रा-व्यापारी की पुत्री थी।

## सन्दर्भ

## इन्हें भी देखें
*आस्ट्रियन साहित्य

## बाहरी कड़ियाँ
*

श्रेणी:जर्मन साहित्यकार
फ़ूझोउ

**फ़ूझोउ** (福州, Fuzhou) जनवादी गणराज्य चीन के दक्षिण-पूर्वी फ़ूज्यान प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। फ़ूझोउ मीन दोंग भाषा क्षेत्र का सांस्कृतिक केंद्र माना जाता है। सन् २०१० की जनगणना में इसकी आबादी ७१,१५,३७० अनुमानित की गई थी जिनमें से ४४,०८,०७६ शहरी इलाक़े में और बाक़ी इर्द-गिर्द के देहाती क्षेत्रों में बस रहे थे।

## मौसम
औपचारिक रूप से फ़ूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई का औसत तापमान २८.९ °सेंटीग्रेड है लेकिन ४१°सेंटीग्रेड तक जा सकता है। जनवरी में औसत तापमान १०.९ °सेंटीग्रेड होता है लेकिन −१.७ °सेंटीग्रेड तक गिर सकता है। यहाँ अधिकतर बारिश मई के महीने में होने वाले पूर्वी एशियाई मोनसून में होती है।

## इन्हें भी देखें
* मीन दोंग
* फ़ूज्यान

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:फ़ूज्यान
जोड़ी ब्रेकर्स

***जोड़ी ब्रेकर्स*** २०१२ में बनी भारतीय फ़िल्म है जिसमें आर माधवन व बिपाशा बसु मुख्य भूमिकाओं में है।

## पात्र
* आर माधवन - सिड
* बिपाशा बसु - सोनाली
* ओमी वैद्य - नैनो
* दीपानिता शर्मा
* हेलन - मडोना
* मृणाली शर्मा
* मिलिंद सोमन

## संगीत

## सन्दर्भ

## बाहरी कड़ियाँ
* अधिकृत वेबसाईट
* 
श्रेणी:भारतीय फ़िल्में

श्रेणी:2012 में बनी हिन्दी फ़िल्म
कोबी स्मल्डर्स

**येकोबा फ्रांसिस्का मारिया "कोबी" स्मल्डर्स** (, जन्म २ अप्रैल १९८२) एक कनेडियाई अभिनेत्री व पूर्व मॉडल है जो सीबीएस टेलिविज़न धारावाहिक *[[हाउ आई मेट योर मदर]]* में रोबिन शर्बासकी के किरदार के लिए जानी जाती है। (born April 3, 1982)

## इन्हें भी देखें
* जेनिफ़र एनिस्टन
* केली क्वोकोह

## सन्दर्भ

## बाहरी कड़ियाँ

श्रेणी:अभिनेत्री
श्रेणी:जीवित लोग
श्रेणी:1982 में जन्मे लोग
स्कार्लेट जोहानसन

**स्कार्लेट जोहानसन** (, जन्म २२ नवम्बर १९८४) एक अमरीकी अभिनेत्री, मॉडल व गायिका है।

उन्होंने अपने फ़िल्मी करियर की शुरुआत *नॉर्थ* (१९९४) से की थी और बाद में उन्हें *मैनी एंड लो* (१९९६) लिए उन्हें सर्वश्रेष्ठ मुख्य अभिनेत्री का इंडिपेंडेंट स्पिरिट पुरस्कार नामांकन प्राप्त हुआ। उन्हें *द हॉर्स विस्परर* (१९९८) व *गोस्ट वर्ल्ड* (२००१) से अधिक लोकप्रियता प्राप्त हुई। उन्होंने किशोर वर्ग में *गर्ल विथ अ पर्ल इयरिंग* (२००३) व सोफिया कपोला की *लोस्ट इन ट्रांसलेशन* (२००३) से पदार्पण किया जिसके लिए उन्हें सर्वश्रेष्ठ मुख्य भूमिका अभिनेत्री के बाफ्टा पुरस्कार से सम्मानित किया गया। दोनों ही फ़िल्मों के लिए उन्हें गोल्डेन ग्लोब पुरस्कार नामांकन हासिल हुआ था। जोहानसन ने हर (2013) और लूसी (2014) जैसी  साइंस फिक्शन फिल्मों में अभिनय किया। 2025 में यह फिल्म निर्देशक के रूप में करना शुरू कर दी है। इसके द्वारा निर्देश पहली फिल्म एलेनोर थे ग्रेट 26 सितंबर 2025 को आ रही है।

## इन्हें भी देखें
* केली कोको
* डकोटा जॉनसन
* केट विंसलेट
* कोबी स्मल्डर्स
* जेनिफ़र एनिस्टन
* केट अप्टन
* सोफिया वरगारा

## सन्दर्भ

## बाहरी कड़ियाँ

श्रेणी:अमेरिकी अभिनेत्री
श्रेणी:जीवित लोग
श्रेणी:1984 में जन्मे लोग
शमशाद हुसैन

**शमशाद हुसैन** एक भारतीय कलाकार हैं। वह मकबूल फिदा हुसैन के बेटे हैं। वह 1946 मुंबई में पैदा हुए थे।

उन्होंने ललित कला के लिये प्रसिद्ध बड़ौदा कॉलेज में पेंटिंग में डिप्लोमा की पढाई की। इसके बाद उन्होंने में अध्ययन के लिये कला के रॉयल कॉलेज चुना। हुसैन का दावा है कि यह समय में उन्होने "कला के बारे में अपना दृष्टिकोण बदल दिया"

## कैरियर

उनकी पहली अकेली प्रदर्शनी 1968 में हुई। इस प्रदर्शनी में उन्होंने 50 रुपये में अपनी पहली पेंटिंग बेची।

## पुरस्कार

1983 में शमशाद को ललित कला अकादमी का राष्ट्रीय पुरस्कार मिला।

उन्होंने अखिल भारतीय राष्ट्रीय एकता सम्मेलन से इंदिरा गांधी प्रियदर्शिनी पुरस्कार इंदिरा गांधी प्रियदर्शिनी पुरस्कार भी प्राप्त किया।

## सन्दर्भ

श्रेणी:कलाकार
श्रेणी:भारतीय चित्रकार
श्रेणी:1946 में जन्मे लोग
श्रेणी:२०१५ में निधन
स्पैन्डेक्स

[thumb|300px|[वॉलीबाल खिलाड़ी सिन्थिया बारबोज़ा स्पैन्डेस्क का शॉर्ट पहने हुये।]]

**स्पैन्डेक्स**, **इलास्टेन** या **लाइक्रा** एक कृत्रिम रेशा है जिसे इसकी बेजोड़ प्रत्यास्था के कारण जाना जाता है। यह अपने प्राकृतिक प्रतिद्वन्दी लेटेक्स के मुकाबले अधिक मज़बूत पर कम टिकाऊ होता है। रसायनज्ञ सी एल सैन्डक्विस्ट और जोसेफ़ शिवर्स ने इसे सन १९५९ ड्यूपॉन्ट की वर्जीनिया स्थित बेंजर प्रयोगशाला में विकसित किया गया था। यह पॉलीयूरेथेन-पॉलीयूरिया कोपॉलीमर होता है। इसके अविष्कार ने वस्त्र उद्योग के कई क्षेत्रों मे क्रांति ला दी है। 

स्पैन्डेक्स नाम अंग्रेजी शब्द एक्सपैन्ड्स (expands) का वर्ण-विपर्यय है। पूरे उत्तर अमेरिका में इसे स्पैन्डेक्स नाम से जाना जाता है जबकि यूरोप के अधिकतर भागों में इसे इलास्टेन और ब्रिटेन और भारत में लाइक्रा नाम से जाना जाता है। भारत में भले ही लाइक्रा नाम अधिक प्रचलित हो पर वस्त्रों के संघटन पर औपचारिक रूप से अधिकतर इलास्टेन ही लिखा जाता है। 

## सन्दर्भ

## बाहरी कड़ियाँ
मियाओ लोग

thumb|230px|मियाओ स्त्रियाँ
**मियाओ** (चीनी भाषा: 苗, अंग्रेज़ी: Miao) जनवादी गणराज्य चीन की सरकार द्वारा परिभाषित एक लोक-जाति है। ध्यान रहे कि यह एक चीनी भाषा का नाम है और वहाँ की सरकार ने चीन के दक्षिण में रहने वाले बहुत से समुदायों को मिलकर इस श्रेणी में डाल दिया है। बहुत से मियाओ लोग अपने-आप को यह पहचान नहीं देते और न ही मानते हैं कि वे मियाओ हैं। इसलिए मियाओ समुदायों के बारे में बात करते हुए यह ज़रूरी है कि यह भी साफ़ किया जाए की किस मियाओ उपजाति की बात हो रही है। बहुत से मियाओ कहलाने वाली जातियाँ चीन की सरहद के पार वियतनाम, बर्मा और थाईलैंड में भी रहती हैं। चीन में यह गुइझोऊ, हुनान, युन्नान, सिचुआन, गुआंगशी, हाइनान, गुआंगदोंग और हुबेई प्रान्तों में रहते हैं। मियाओ लोगों में भिन्न ह्मोंग (Hmong) नामक जातियाँ भी शामिल हैं।

## इन्हें भी देखें
* गुइझोऊ
* ह्मोंग लोग

## सन्दर्भ


श्रेणी:चीन की जातियाँ
श्रेणी:वियतनाम की मानव जातियाँ
श्रेणी:बर्मा की मानव जातियाँ
श्रेणी:थाईलैण्ड की मानव जातियाँ
श्रेणी:एशिया की मानव जातियाँ
श्रेणी:गुइझोऊ
ह्मोंग लोग

thumb|230px|वियतनाम में कुछ ह्मोंग स्त्रियाँ
**ह्मोंग** दक्षिण-पूर्वी एशिया की एक लोक-जाति है जो चीन, लाओस, वियतनाम और थाईलैंड के कुछ पहाड़ी इलाक़ों में बसती है। जनवादी गणराज्य चीन की सरकार इन्हें मियाओ जाति की एक उपजाति मानती है हालाँकि बहुत से ह्मोंग लोगों को यह स्वीकृत नहीं। ह्मोंग लोग ऐतिहासिक रूप से दक्षिण चीन में बसा करते थे लेकिन १८वीं सदी में युद्धों और अस्थिरता की वजह से और उपजाऊ ज़मीनों की खोज में उन्होंने दक्षिण दिशा में फैलना शुरू कर दिया। लाओस के गृहयुद्ध के बाद वहाँ की सरकार पर एक पैथेट लाओ नामक राजनैतिक गुट का क़ब्ज़ा हो गया जिन्होनें ह्मोंग लोगों पर बहुत अत्याचार करे। बहुत से ह्मोंग लाओस छोड़कर भागे और संयुक्त राज्य अमेरिका, कनाडा, फ्रांस और ऑस्ट्रेलिया जैसे देशों में जा बसे, जिस से ह्मोंग लोगों के समुदाय अब इन देशों में भी पाए जाते हैं।

## इन्हें भी देखें
* मियाओ लोग
* लाओस

## सन्दर्भ


श्रेणी:चीन की जातियाँ
श्रेणी:वियतनाम की मानव जातियाँ
श्रेणी:लाओस की जातियाँ
श्रेणी:थाईलैण्ड की मानव जातियाँ
श्रेणी:एशिया की मानव जातियाँ
वू नदी (यांग्त्से नदी की उपनदी)

thumb|230px|वू नदी
**वू जिआंग** या **वू** (乌江, Wu River) चीन की यांग्त्से नदी की एक दक्षिणी उपनदी है। यह १,१५० किलोमीटर लम्बी है और लगभग इसका पूरा मार्ग चीन के दक्षिणी गुइझोऊ प्रान्त के पहाड़ी और बीहड़ इलाक़ों से गुज़रता है। इसका कुल जलसम्भर क्षेत्र लगभग ८०,३०० वर्ग किमी पर विस्तृत है। यह नदी गुइझोऊ की राजधानी गुइयांग से भी होकर गुज़रती है।

## इन्हें भी देखें
* गुइझोऊ
* यांग्त्से नदी
* गुइयांग

## सन्दर्भ


श्रेणी:चीन की नदियाँ
श्रेणी:गुइझोऊ
गुइयांग

thumb|230px|गुइयांग शहर में एक उद्यान और शहर का नज़ारा
**गुइयांग** (贵阳, Guiyang) दक्षिणी चीन के गुइझोऊ प्रांत की राजधानी है। यह उस प्रांत के केन्द्रीय भाग में युन्नान-गुइझोऊ पठार पर वू नदी की नानमिंग उपनदी के किनारे बसा हुआ है। शहर १,१०० मीटर की ऊँचाई पर स्थित है। सन् २०१० की जनगणना में गुइयांग की आबादी ४३,२४,५६१ थी जिनमें से २५,५२,६३५ शहरी इलाक़ों में बसे हुए थे।

## विवरण
गुइयांग का मौसम नम और तापमान दरमियाना है। जनवरी का औसत तापमान ५.१ सेंटीग्रेड और जुलाई का औसत तापमान २३.९ सेंटीग्रेड रहता है। यहाँ ज़्यादातर बादलों का साया रहता है और यह चीन में सबसे कम धूप पड़ने वाले शहरों में से एक है। गुइयांग में बारिश सालभर पड़ती है और सर्दियों में कभी-कभार हलकी बर्फ़ पड़ जाती है। गुइयांग में गुइझोऊ विश्वविद्यालय स्थित है। शहर के बीच में एक कांटे जैसा इलाक़ा है जिसका आकार चीनी भावचित्रों में 'दस' (十) की संख्या से मिलता जुलता है। इस क्षेत्र को 'महान दस काँटा' (大十字, दा शिज़ी) कहा जाता है।

## इन्हें भी देखें
* गुइझोऊ
* यांग्त्से नदी

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:गुइझोऊ
मिवा

**मिवा** (Miwa, १५ जून, १९९० -), जापानी गायक है।

## इतिहास
१५ जून, १९९०, कानागावा प्रान्त, मिउरा बंदूक, हायामा में जन्म और फिर टोक्यो करने के लिए कदम. क्योंकि उसके पिता एक संगीत प्रेमी था, एक प्राकृतिक किया गया था और कान के एक जल्दी अपने पिता की उम्र से संगीत सुनने के लिए। 

अब १५ साल की उम्र में बना काम करने के लिए, आत्म सिखाया में उच्च विद्यालय में प्रवेश के बाद गिटार शुरू करने के लिए,
लेकिन क्योंकि आप काफी प्रगति नहीं किया था और फिर जानने के लिए चला गया।
" Wake Up, Break Out! " लिए उच्च विद्यालय के प्रथम वर्ष के समय में उत्पादन, 
था, जबकि टोक्यो में उच्च विद्यालय में भाग लेने के, जैसे गर्मी की छुट्टी गतिविधियों ओकिनावा प्रान्त में रहते हैं मचान शिमॉकिताज़ावा, 
मनोरंजन गतिविधियों के लिए उच्च विद्यालय के चारों ओर माता - पिता के घर है प्रतिबंधित कर दिया गया है यह एक गुप्त काम भी एक दोस्त के लिए। 
दो उस अवधि के दौरान एक सीमित संख्या में "Song for you/TODAY", "सॉबनि इतइकड़ा" से जारी स्वयं द्वारा निर्मित। 
उच्च विद्यालय के वरिष्ठ नागरिकों की सर्दियों से पूर्ण संगीत उत्पादन शुरू करने में तो, अपने कैरियर की शुरुआत निर्धारित किया गया है। 

## काम

### एलबम
* २०११: *Guitarissimo*
* २०१२: *Guitarium*
* २०१३: *Delight*

### एकमात्र (आत्म - उत्पादन)
* *Song for you/Today*
* *सॉबनि इतइकड़ा* (そばにいたいから; क्योंकि मैं पास होना चाहता हूँ)

### एकमात्र (प्रमुख)
* *Don't cry anymore*
* *Little girl* (リトルガール)
* *chAngE*
* *ऑतॉशिमॉनॉ* (オトシモノ; खोया हुआ सामान)
* *हड़ नि नत्तड़ा* (春になったら; जब वसंत आता है)
* *441*
* *FRiDAY-MA-MAGiC*
* *कतऑमॉइ* (片想い; एकतरफा प्यार)
* *हिकड़िए* (ヒカリヘ;करने के लिए प्रकाश)
* *Whistle*
* *Miracle*

## बाहरी कड़ियाँ
* miwa की आधिकारिक वेबसाइट 

* आधिकारिक ब्लॉग miwa "miwa Little girl"

श्रेणी:गायक
श्रेणी:पॉप गायक
श्रेणी:जापानी गायक
आईएसओ १५९१९

अंगूठाकार|आईएसओ १५९१९
**आईएसओ १५९१९** (ISO 15 919) भारतीय लिपियों के लैटिन लिपि में लिप्यन्तरण का एक आईएसओ मानक है। यह मानक लिप्यन्तरण बहुत सीमा तक आईएएसटी पर आधारित है (किन्तु कुछ अन्तर भी हैं) किन्तु यह उन ध्वनियों को भी समाहित किये हुए है जो संस्कृत में नहीं हैं। यद्यपि म्यांमार लिपि, तिब्बती लिपि, खमेर लिपि, थाई लिपि और लाओ लिपि भी अन्य भारतीय लिपियों की भांति ब्राह्मी लिपि से ही उत्पन्न हैं तथापि यह मानक इन लिपियों पर लागू नहीं होता।

## बाहरी कड़ियाँ
* ISO 15919:2001
* Transliteration of Indic scripts: how to use ISO 15919
* Transliteration of Hindi, Marathi & Nepali
* iso15919.py - An implementation of the Devanāgarī part of ISO 15919 in Python
* Indian Languages Transliteration - Basic Transliteration for users and programmers.
* Any indic language to another indic language Transliteration - SILPA project
* Devanāgarī to ISO 15919 (IAST) converter Online tool for converting Devanagari to IAST

श्रेणी:लिप्यन्तरण
द क्रॉनिकल्स ऑफ़ नार्निया: द वोयाज ऑफ़ द डॉन ट्रेडर

***द क्रॉनिकल्स ऑफ़ नार्निया: द वोयाज ऑफ़ द डॉन ट्रेडर*** () २०१० में बनी अमरीकी रोमांचक-फंतासी फ़िल्म है जो इसी नाम की पुस्तक पर आधारित है व ''द क्रॉनिकल्स ऑफ़ नार्निया'' शृंखला की तीसरी कड़ी है।

## पात्र

### हिन्दी डबिंग कलाकार
* डब संस्करण जारी करने का वर्ष: ३ दिसंबर, २०१० (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* निर्देशक: लीला रॉय घोष †/कल्पेश पारेख
* अनुवाद: निरुपमा कार्तिक
* उत्पादन: साउंड एण्ड विजन इंडिया
* अपर डबिंग आवाज़ें: आदित्य राज, परमिंदर घुम्मन, मनीष वाधवा, शानू देव, आदित्य राज शर्मा, नागेश सलवान, बलविंदर कौर, सीमा मेसन, शाहनवाज प्रधान
* डब अन्य भाषाओं: तमिल/तेलुगू
100px 
हिंदी, तमिल और तेलुगू डबिंग क्रेडिट्स सबूत।

## सन्दर्भ

## बाहरी कड़ियाँ

श्रेणी:३डी फ़िल्म
एक्ट ऑफ़ वैलोर

***एक्ट ऑफ़ वैलोर*** () २०१२ में बनी अमरीकी एक्शन फ़िल्म है जिसका निर्देशन माइक मैकोए और स्कॉट वाघ द्वारा किया गया है। फ़िल्म को २४ फ़रवरी २०१२ को रिलीज़ किया गया था।

## पात्र
* रोज़लिन सैन्चेज़ - मोरालेस 
* नेस्टर सेरानो - वाल्टर रोस्स 
* एलेक्स वेडोव - क्रिस्टो 
* एमिलो रिवेरा 

## बाहरी कड़ियाँ
क्रॉनिकल

***क्रॉनिकल*** () २०१२ में बनी काल्पनिक विज्ञान पर आधारित फ़िल्म है। इसे १ फ़रवरी २०१२ को की रिलीज़ किया गया था व समीक्षकों द्वारा काफ़ी सराहा गया।

## पात्र
* डेन डीहान - एंड्रू डेटमर
* माइकल बी. जॉर्डन - स्टीव मोंटोगोमेरी
* माइकल केलि - रिचर्ड डेटमर
* एलेक्स रसल - मैट गेरेटी
* ऐश्ले हिंशॉ - केसी लेटर
* एन्ना वूड - मोनिका
* बो पीटरसन - करेन डेटमर

## सन्दर्भ

## बाहरी कड़ियाँ
* 
* 
* 
*
सेराफिम फ़ाल्स

***सेराफिम फ़ाल्स*** () २००७ में बनी अमरीकी वेस्टर्न फ़िल्म है जिसका निर्देशन वोन अंकन ने अपनी पहली फ़िल्म के रूप में किया है। फ़िल्म में पियर्स ब्रॉसनन, लियाम नीसन, माइकल विन्कोट, टॉम नूनन और एड लॉटर मुख्य भूमिकाओं में है।

## पात्र
* लियाम नीसन - कार्वर
* पियर्स ब्रॉसनन - गेडन
* माइकल विन्कोट - हेस
* क्जैंडर बर्कले - मैकेंज़ी
* टॉम नूनन - मंत्री अब्राहम
* केविन जे. प.कोन्नोर - हेनरी
* जॉन रोबिंसन - किड
* अन्जेलिका ह्यूस्टन - मैडम लुइसि

## सन्दर्भ

## बाहरी कड़ियाँ
* 
*
क्लैश ऑफ़ द टाइटन्स

***द क्लैश ऑफ़ द टाइटन्स*** () २०१० में बनी फंतासी एक्शन फ़िल्म है जो यूनानी दन्त कथा के पर्सियस की कहानी पर आधारित है। फ़िल्म का अगला भाग *[[रैथ ऑफ द टाइटन्स]]* ३० मार्च २०१२ को रिलीज़ किया गया है।

## पात्र

### हिन्दी डबिंग कर्मचारी
* डब वर्ष रिहाई: २०१०
* मीडिया: सिनेमा/डीवीडी/वीसीडी/टेलीविज़न
* निर्देशक: एलिज़ा लुईस
* अनुवाद: ????
* समायोजन: ????
* उत्पादन: मेन फ़्रेम सॉफ्टवेयर कम्युनिकेशंस
* होम मीडिया रिलीज: ????

## सन्दर्भ

## बाहरी कड़ियाँ
* 
* 

श्रेणी:अमेरिकी फ़िल्में
श्रेणी:३डी फ़िल्म
हाइकोऊ

[thumb|230px|हेफ़ेई [अनहुइ प्रान्त की राजधानी है]]
**हाइकोऊ** ( 海口, Haikou) जनवादी गणराज्य चीन के हाइनान प्रांत की राजधानी और सबसे बड़ा शहर है। हाइनान प्रांत मुख्य रूप से 'हाइनान' का ही नाम रखने वाला एक बड़ा द्वीप है। हाइकोऊ द्वीप के उत्तरी तट पर नानदु नदी के किनारे बसा हुआ है। शहर का उत्तरी भाग हाइदिआन द्वीप पर पड़ता है जिसे हाइदिआन नदी हाइकोऊ के मुख्य भाग से अलग करती है। इस शहर में चार शहरी विभाग हैं जिनमें मिलाकर २०१० की जनगणना में २०,४६,१८९ निवासी गिने गए थे। हाइकोऊ हाइनान द्वीप की सबसे महत्वपूर्ण बंदरगाह है। हाइनान विश्वविद्यालय भी इसी शहर में स्थित है।

## हाइकोऊ के कुछ नज़ारे

## इन्हें भी देखें
* हाइनान

## सन्दर्भ


श्रेणी:हाइनान
श्रेणी:चीन के शहर
श्रेणी:चीनी जनवादी गणराज्य के नगर
वॉर हॉर्स

**वाॅर हाॅर्स** () वर्ष २०११ अमेरिकी वाॅर-ड्रामा प्रधान फ़िल्म है जिनका निर्देशन व सह-निर्माण स्टीवन स्पीलबर्ग ने सह-लेखक ली हाॅल तथा रिचर्ड कर्टिस की पटकथा द्वारा बनाई है, जो अंग्रेज लेखक माइकल माॅर्पाॅर्गाॅ के १९८२ को प्रकाशित इसी नाम के उपन्यास पर आधारित है और २००७ में इसका नाट्य रूपांतरण भी किया गया।  फ़िल्म की कास्ट में जेरेमी इरवाइन (नवीन अभिनेता के रूप में), एमिली वाॅटसन, डेविड दाव्लीस, टाॅम हिडेलस्टोन, बेनेडिक्ट कम्बरबैच, एडी मारसैन, नीलस एर्सट्रप, टोबी केब्बेल, डेविड क्राॅस, और पीटर मुलैन शामिल हैं। 
प्रथम विश्व युद्ध के दौरान एवं इसके पूर्व, यह जाॅय के यात्रा की कहानी कहता है, जोकि खाड़ी के बेहतरीन नस्ल का घोड़ा है जिसकी अल्बर्ट (इरवाइन) नाम का ब्रिटिश किशोर देखरेख करता है, जब ब्रिटिश फौज उसे खरीद ले जाती है, तो उसे इस सफर पर अनेक व्यक्तियों व पूरे युरोप के मालिकों का सामना करने के साथ-साथ, युद्ध की उन त्रासद विभिषकाओं के अनुभवों से भी गुजरना पड़ता है। 
ड्रीमवर्क्स पिक्चर्स ने दिसम्बर २००९ में उपन्यास के अधिकार को खरीदा, साथ ही स्पीलबर्ग ने मई २०१० में फ़िल्म निर्देशन के लिए घोषणा कर दी।  चूँकि उन्हें द्वितीय विश्व युद्ध के फ़िल्मांकन का अच्छा अनुभव रहा है, सो प्रथम विश्व युद्ध की घटनाओं का फिलांकन वह पहली बार ही कर रहे थे।  लम्बे समय से कार्यरत स्पीलबर्ग के सहयोगी जैनुस्ज़ कैमिनस्की, माइकल कैह्न, रिक कार्टर, और जाॅन विलियम्स ने इस फ़िल्म में भी क्रमशः सिनेमाटोग्राफर, एडिटर, प्रोडक्शन डिजाइनर, तथा संगीतकार की भूमिका दी है। 
ड्रीमवर्क्स पिक्चर्स द्वारा निर्मित तथा टचस्टाॅन पिक्चर्स द्वारा वर्ल्डवाइड रिलीज, फ़िल्म वाॅर हाॅर्स बाॅक्स-ऑफिस पर बहुत कामयाब हुई [2] और प्रतिक्रिया तौर पर काफी सकारात्मक रही। [5] यह फ़िल्म छह श्रेणियों में अकादमी अवार्ड के लिए नामांकित रही जिनमें बेस्ट पिकचर्स के लिए भी नामाकिंत रही, वहीं दो गोल्डन ग्लोब अवार्ड तथा पाँच बाफ्टा पुरस्कार के लिए भी चयनित रही। 
## पात्र
* जेरेमी इरविन - अलबर्ट नारकोट।
* एमिली वाटर्सन - रोज़ नारकॅट।
* पिटर मुलान - टेड नारकोट।
* डेविड ठेव्लिस - ल्योंस।
* बेनेडिक्ट कंबरबैच - मेजर जेमी स्टीवर्ट।
* टॉम हिंडालस्टोन - कैप्टन निकोल्स।
* एडी मारसन - सार्जन्ट फ्राय।
* टोबी केबल - कॉलिन।
* निल्स अरेसट्रूप - दादा।

## सन्दर्भ

## बाहरी कड़ियाँ
* 
* 

श्रेणी:2011 की फ़िल्में
स्वामी रामानन्द तीर्थ

right|200px|thumb|स्वामी रामानन्द तीर्थ
**स्वामी रामानन्द तीर्थ** (1903–1972) भारत के शिक्षाविद तथा सामाजिक कार्यकर्ता थे जिन्होने हैदराबाद मुक्ति संग्राम का नेतृत्व किया। वे हैदराबाद प्रदेश कांग्रेस के प्रमुख नेता थे।

## इन्हें भी देखें
* हैदराबाद मुक्ति संग्राम

श्रेणी:भारतीय स्वतंत्रता सेनानी
हैदराबाद सत्याग्रह

सन् 1938-39 में जब अंग्रेजों और मुस्लिम शासक निजाम मीर उस्मान अली खान का हिन्दुओ पर अत्याचार चरम पर था तब आर्य समाज ने आंदोलन छेड़ा जिसे **हैदराबाद सत्याग्रह** कहा जाता है। इस आन्दोलन में हिन्दू महासभा ने आर्य समाज का साथ दिया। आंदोलन सफल हुआ और निजाम मीर उस्मान अली खान हैदराबाद को झुकना पड़ा। इस सत्याग्रह को भारत के स्वतंत्रता संग्राम का सबसे प्रमुख भाग माना जाता है।

## इन्हें भी देखें
* हैदराबाद राज्य कांग्रेस
* आर्य समाज
* पांडुरंग महादेव बापट
* आसफ़ जाही राजवंश
* मीर उस्मान अली ख़ान
* हैदराबाद प्रांत

## बाहरी कड़ियाँ
* हैदराबाद आन्दोलन स्मारक व्याख्यान
* ARYA SAMAJ MOVEMENT IN LIBERATION OFHYDERABAD-KARNATAKA
*  हैदराबाद में धर्म की आजादी के लिए आर्यसमाज का सत्याग्रह, 1939

## सन्दर्भ

श्रेणी:भारतीय स्वतन्त्रता संग्राम
श्रेणी:आर्य समाज
श्रेणी:तेलंगाना का इतिहास
अल्ताफ राजा

अल्ताफ राजा एक जाने माने भारतीय कव्वाली गायक है| 1993 से अपने संगीत सफर की शुरुआत करने वाले अल्ताफ राजा ने 2010 में 'टूनपुर का सुपरहीरो' मूवी में गाने के बाद गायकी से विश्राम ले लिया था| फिर 2 साल के इन्तेजार के बाद इन्होंने 2013 में 'घनचक्कर' मूवी से वापसी की|

### प्रारंभिक जीवन
अल्ताफ राजा 15 अक्टूबर 1967 में नागपुर में पैदा हुए और 15 साल की उम्र में संगीत प्रशिक्षण शुरू किया।
संगीत प्रशिक्षण के बाद वो विभिन्न प्रतियोगिताओं में पुरस्कार जीतते ही चले गए|

### जीवन-यात्रा

1997 में अल्ताफ राजा ने अपनी पहली एल्बम 'तुम तो ठहरे परदेसी' से पहचान बनायी| तब से वो बहुत सारे एल्बम में काम कर चुके हैं, उन्हें उनकी नाक से गाना गाने की शैली के लिए भी जाना जाता है| एशियाई अकादमी ऑफ़ फिल्म & टेलीविज़न से भी उनके बेहतरीन संबंध रहे हैं। अल्ताफ राजा अपने गीतों के बोल और अपनी अनूठी आवाज दोनों के कारण बेहद लोकप्रिय हैं
अपने गायकी के अलावा ये कुछ बॉलीवुड फिल्मों जैसे की 'शपथ' (1997), 'यमराज' (1998), 'मदर' (1999), 'घनचक्कर' (2013) में भी अभिनय कर चुके हैं

### एल्बम
  1. तुम तो ठहरे परदेसी (1997)
  2. मुझे अपना बना लो (1999)
  3. आज की रात न जा परदेस (1999)
  4. दो दिल हारे (2000)
  5. दिल के टुकड़े हज़ार हुए (2000)
  6. साईं का दिवाना (2001)
  7. दिल का हाल सुने दिलवाला (2001)
  8. अल्ताफ एंड अदनान एक साथ (2001)
  9. ताज़ा हवा लेते हैं (2001)
  10. खिलौना जान कर (2002)
  11. एक दर्द सभी को होता है (2003)
  12. मार्केट (2003)
  13. दूकान (2004)
  14. तेरे इश्क़ ने मालामाल किया (2006)
  15. हरजाई (2006)
  16. कोई पत्थर से ना मारे (2007)
  17. चलो मैखाने चले (2009)
  18. अश्कों की बरात
  19. बम गोला (2015)

### पार्श्व गायक के रूप में फिल्मे
  झोलूराम - घनचक्कर (2013)
  माधोलाल: कीप वॉकिंग (2010)
  टूनपुर का सुपर हीरो (2010)
  मार्केट (2003)
  कंपनी (2002)
  बेनाम (1999)
  मदर (1999)
  परदेसी बाबू (1998)
  कीमत: वे वापस आ रहे (1998)
  तिरछी टोपीवाले (1998)
  हरजाई (2007)
  करलो प्यार करलो - चांडाल (1998)
  ईश्क और प्यार का मज़ा लीजिए - शपथ (1997)
  पीलो ईश्क दी विस्की - मर्द (1998)

### संगीतकार के रूप में सिनेमा

  दूकान: पीला हाउस (2004)
  मार्केट(2003)
श्रेणी:गायक